钦定古今图书集成/方舆汇编/职方典/第1542卷 > 《葛镜桥碑记》张鹤鸣
## 钦定古今图书集成/方舆汇编/职方典/第1542卷 > 《葛镜桥碑记》张鹤鸣

平越之东五里，有水瀎潏嶈嶈，深不可测，两岸皆岝
崿沓障，拔地插天，薄岸视之澶湉。窟，若有异物盘
焉，渡舟往往覆没。平越人葛镜誓建桥，初建崩坏，再
建费倍。初建建毕，滭沸处又崩坏。镜誓曰：“吾罄家资，
必成此桥。”乃于岝崿沓障㧞地插天之处，募工，凿其
《麓崆》之石悉展为平陆，东西岸合开约五六丈，垒
址于渊，为蹲鸱雁齿，屹然亘石，虹于江上矣。予以万
历四十三年乙卯四月过此江，尚舟渡镜，祈檄运木
者，予为允行。四十六年戊午三月，予有事匀哈之役，
镜桥已成。四十八年庚申二月，予奉命督陕西三边，
移沅交代，镜已物故。夫镜一匹夫耳，非有陶朱倚顿
之冨，建桥，一念之死不移，一建而坏，人情已厌之矣。
再建再坏，三建卒成，计费不下五六千金，人情所更
难者。闻镜饶田，计岁米糊口外悉用之。桥前后三十年功始成。此其从容乐善，不吝不倦，岂世俗人所能
企其万一者？予嘉镜之行，怜镜之死，又喜其桥成而
死得敉宁也。因名“葛镜桥”，勒石桥上，又为记《纪之碑》
如左云：